pythainlp/thaigov-v2-corpus-22032023 huggingface dataset:
วันศุกร์ที่ 28 พฤษภาคม 2564
เฝ้าระวังการแพร่ระบาดโรคลัมปี สกินในโคนม
“รมช.มนัญญา” กำชับ อ.ส.ค. และสหกรณ์ผู้เลี้ยงโคนมเฝ้าระวังการแพร่ระบาด “โรคลัมปี สกิน” ไม่ให้กระทบอุตสาหกรรมโคนมประเทศ นำทีมผู้บริหารฉีดพ่นยาฆ่าแมลง ณ ฟาร์มโคนม อ.ส.ค. จ.สระบุรี
นางสาวมนัญญาไทยเศรษฐ์ รัฐมนตรีช่วยว่าการกระทรวงเกษตรและสหกรณ์เป็นประธานพิธีเปิด"โครงการรณรงค์ป้องกันโรคลัมปีสกิน" (Lumpy Skin Disease)ณฟาร์มโคนมประสิทธิภาพสูงองค์การส่งเสริมกิจการโคนมแห่งประเทศไทย(อ.ส.ค.)อำเภอมวกเหล็กจังหวัดสระบุรี พร้อมด้วยนายวิศิษฐ์ศรีสุวรรณ์อธิบดีกรมส่งเสริมสหกรณ์นายสุชาติจริยาเลิศศักดิ์รองผู้อำนวยการทำการแทนผู้อำนวยการอ.ส.ค. ผู้บริหารและหัวหน้าส่วนราชการเข้าร่วมโอกาสนี้ได้มอบสิ่งของเวชภัณฑ์/ยาฆ่าแมลงพร้อมถังฉีดพ่นให้กับสหกรณ์เขตภาคกลาง15แห่งที่ส่งน้ำนมให้อ.ส.ค.และร่วมฉีดพ่นยาฆ่าแมลงซึ่งเป็นพาหะของโรคลัมปีสกินณฟาร์มโคนมประสิทธิภาพสูงอ.ส.ค.จากนั้นเดินทางไปตรวจเยี่ยมฟาร์มเกษตรกรพร้อมชมการฉีดพ่นยาฆ่าแมลงณณัฎฐ์ฟาร์มตำบลมวกเหล็กอำเภอมวกเหล็กจังหวัดสระบุรี
รมช.มนัญญากล่าวว่าจากสถานการณ์การระบาดของโรคลัมปีสกิน(Lumpy skin disease)ที่ยังวิกฤติหนักในกลุ่มเกษตรกรผู้เลี้ยงโค-กระบือทั่วประเทศพล.อ.ประยุทธ์จันทร์โอชานายกรัฐมนตรีฯมีความห่วงใยต่อสถานการณ์อย่างมากและกำชับให้กระทรวงเกษตรฯเร่งแก้ไขปัญหาอย่างเร่งด่วนตนในฐานะกำกับดูแลอ.ส.ค.มีความห่วงใยต่อเกษตรกรผู้เลี้ยงโคนมและสหกรณ์โคนมที่ส่งน้ำนมดิบให้กับสหกรณ์ทั่วประเทศซึ่งปัจจุบันอ.ส.ค.มีสมาชิกส่งน้ำนมดิบให้กับอ.ส.ค.ทั่วประเทศจำนวน5,952รายมีจำนวนโครวม174,658ตัวส่งน้ำนมดิบให้อ.ส.ค.ประมาณ874ตัน/วันโดยพื้นที่ภาคกลางมีสหกรณ์โคนมที่ส่งน้ำนมดิบมากที่สุดคือจำนวน15สหกรณ์ มีเกษตรกรผู้เลี้ยงโคนม2,380รายและจำนวนโคนม65,863ตัวจึงได้สั่งการให้อ.ส.ค.เฝ้าระวังโรคในพื้นที่พร้อมติดตามสถานการณ์การแพร่ระบาดอย่างใกล้ชิดและให้รายงานสถานการณ์ให้ทราบอย่างเร่งด่วนและต่อเนื่องเพื่อสร้างความเชื่อมั่นให้กับเกษตรกรผู้เลี้ยงโคนม
“ปัจจุบันประเทศไทยมีเกษตรกรผู้เลี้ยงโคนมทั่วประเทศประมาณ11,393ครอบครัวจำนวนโคทั้งหมด427,311ตัวหากไม่เร่งยับยั้งการระบาดในพื้นที่เกษตรกรผู้เลี้ยงโคนมอาจส่งผลกระทบต่อความเดือดร้อนของเกษตรกรและอุตสาหกรรมโคนมของประเทศในอนาคตได้อย่างไรก็ตามขอความร่วมมือไม่ให้มีการลักลอบเคลื่อนย้ายโคกระบือที่เป็นโรคซึ่งจะสร้างความเดือดร้อนให้กับสหกรณ์และเกษตรกรผู้เลี้ยงโคนมหากโคนมติดโรคอาจทำให้น้ำนมลดลงกระทบรายได้ทั้งนี้ขอเป็นกำลังใจให้กับเกษตรกรและเชื่อมั่นว่าสามารถยับยั้งการระบาดของโรคได้ซึ่งรมว.เกษตรฯได้เร่งนำเข้าวัคซีนป้องกันโรคลัมปีสกินในโคกระบือลอตแรก60,000โดสนอกจากนี้ตนเตรียมลงพื้นที่จ.กาฬสินธุ์และอำนาจเจริญเพื่อติดตามสถานการณ์และมอบสิ่งของเวชภัณฑ์/ยาฆ่าแมลงให้กับผู้เลี้ยงโคนม”รมช.มนัญญากล่าว
ด้านนายสุชาติจริยาเลิศศักดิ์รองผู้อำนวยการทำการแทนผู้อำนวยการอ.ส.ค.กล่าวว่าปัจจุบันอ.ส.ค.มีสหกรณ์และศูนย์รวบรวมน้ำนมดิบในเขตพื้นที่ส่งเสริมของอ.ส.ค.ทุกภูมิภาคจำนวน52แห่งปริมาณน้ำนมดิบแยกเป็นพื้นที่ภาคกลางจำนวน15สหกรณ์ภาคตะวันออกเฉียงเหนือ10สหกรณ์ภาคใต้8สหกรณ์ภาคเหนือตอนบน(เชียงใหม่) 3สหกรณ์และภาคเหนือตอนล่าง(สุโขทัย)จำนวน16สหกรณ์ซึ่งทั้งหมดจะส่งน้ำนมดิบสำหรับป้อนกำลังผลิตผลิตภัณฑ์นมไทย-เดนมาร์คเพื่อจำน่ายในรูปแบบนมพาณิชย์และนมโรงเรียนประมาณวันละ600-800ตัน/วันซึ่งจากสถานการณ์การแพร่ระบาดโรคลัมปีสกินที่ส่งผลกระทบอยู่ในขณะนี้ทำให้อ.ส.ค.กำชับเจ้าหน้าที่กวดขันและเฝ้าระวังโรคอย่างใกล้ชิดเพื่อป้องกันการแพร่ระบาดเข้ามาในพื้นที่การเลี้ยงโคนมของอ.ส.ค.อย่างเข้มงวดเพื่อไม่ให้สร้างความเสียหายต่อเกษตรกรและอุตสาหกรรมนมของประเทศรวมทั้งกระทบต่อธุรกิจอุตสาหกรรมโคนมของอ.ส.ค.ในอนาคตด้วย.
วันศุกร์ที่ 28 พฤษภาคม 2564
รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
ส่งมอบกล่องทันใจเติมความสุขให้แก่ทัณฑสถาน โรงพยาบาลราชทัณฑ์
วันที่ 27 พฤษภาคม 2564 การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย นายสมคิด ลีลิตธรรม ผู้อำนวยการฝ่ายเทคโนโลยีสารสนเทศ ได้ส่งมอบอาหารกล่อง พร้อมข้อความอวยพรจากผู้บริหารและพนักงาน รฟม. ภายใต้กิจกรรม “กล่องทันใจเติมความสุขให้ประชาชน” จำนวน 800 กล่อง ให้แก่ทัณฑสถาน โรงพยาบาลราชทัณฑ์ เพื่อสนับสนุนบุคลากรทางการแพทย์ และประชาชนที่รักษาตัวอยู่ในสถานพยาบาล เนื่องจากสถานการณ์การแพร่ระบาดของเชื้อไวรัส COVID–19 โดยอาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้ามหานคร สายฉลองรัชธรรม ที่ได้รับผลกระทบจากสถานการณ์ COVID-19 ได้แก่ ร้านกะเพราเนื้อบางโพ (สถานีบางโพ) ร้านลูกชิ้นคุณหลวง (สถานีบางซ่อน) ร้านครัวคิวเซร่า (สถานีวงศ์สว่าง) ร้านก๋วยเตี๋ยวไก่แม่ไทรทอง (สถานีแยกนนทบุรี1)และร้านครัวคุณทองพูน (สถานีคลองบางไผ่)
ทั้งนี้ ในเบื้องต้น รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง เพื่อนำไปส่งมอบให้แก่โรงพยาบาลและสถานพยาบาลต่างๆ โดยมีระยะเวลาดำเนินกิจกรรมตั้งแต่เดือนพฤษภาคม - มิถุนายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
วันศุกร์ที่ 28 พฤษภาคม 2564
สธ.บริการฉีดวัคซีนโควิด 19 ให้กลุ่มเปราะบาง คนพิการทางการเห็น นำร่องในกทม.และปริมณฑล
กระทรวงสาธารณสุข โดยสถาบันสิรินธรเพื่อการฟื้นฟูสมรรถภาพทางการแพทย์แห่งชาติ ให้บริการฉีดวัคซีนโควิด 19 แก่คนพิการทางการเห็น ในกลุ่มผู้สูงอายุ และ 7 โรคเรื้อรัง รวมถึงครอบครัว และผู้ดูแลกว่า 500 คน นำร่องในเขตกทม.และปริมณฑล
กระทรวงสาธารณสุข โดยสถาบันสิรินธรเพื่อการฟื้นฟูสมรรถภาพทางการแพทย์แห่งชาติ ให้บริการฉีดวัคซีนโควิด19 แก่คนพิการทางการเห็น ในกลุ่มผู้สูงอายุ และ 7 โรคเรื้อรัง รวมถึงครอบครัว และผู้ดูแลกว่า 500 คน นำร่องในเขตกทม.และปริมณฑล
บ่ายวันนี้ (28 พฤษภาคม 2564) ที่สถาบันสิรินธรเพื่อการฟื้นฟูสมรรถภาพทางการแพทย์แห่งชาติ ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายแพทย์สมศักดิ์ อรรฆศิลป์ อธิบดีกรมการแพทย์ ตรวจเยี่ยมการฉีดวัคซีนป้องกันโรคโควิด 19 แก่คนพิการทางการเห็น ครอบครัว และผู้ดูแล
ดร.สาธิตกล่าวว่า สถานการณ์การระบาดของโควิด 19 ในกทม. และปริมณฑล ยังคงพบผู้ติดเชื้อจำนวนมากสาเหตุส่วนใหญ่เกิดจากการติดเชื้อภายในครอบครัว บุคคลใกล้ชิด กลุ่มที่มีความเสี่ยงคือกลุ่มคนพิการที่ไม่สามารถดูแลตัวเองได้ จำเป็นต้องมีผู้ดูแล มีโอกาสสัมผัสและติดเชื้อได้ง่าย กระทรวงสาธารณสุข จึงเร่งสร้างภูมิคุ้มกันให้กับผู้พิการ ครอบครัว และผู้ดูแล ได้มอบหมายให้กรมการแพทย์ โดยสถาบันสิรินธรเพื่อการฟื้นฟูสมรรถภาพทางการแพทย์แห่งชาติ เปิดบริการฉีดวัคซีนสำหรับคนพิการ นำร่องในคนพิการทางการเห็น ที่เป็นกลุ่มผู้สูงอายุ และกลุ่ม7 โรคเรื้อรัง สมาชิกครอบครัว และผู้ดูแล ในเขตกทม. และปริมณฑล ซึ่งมีอยู่ประมาณ 500 กว่าคน โดยนัดหมายให้มารับการฉีดวัคซีนวันละ 60 คน จัดระบบบริการฉีดวัคซีนตามมาตรฐาน 8 ขั้นตอนของกรมควบคุมโรค เริ่มให้บริการเมื่อวานนี้ (27 พฤษภาคม 2564) ขณะนี้มีผู้เข้ารับบริการฉีดวัคซีนแล้วจำนวน 100 คน
ดร.สาธิตกล่าวต่อว่า สำหรับกลุ่มออทิสติก บกพร่องทางสติปัญญา การเรียนรู้ ดาวน์ซินโดรม สมาธิสั้น และผู้ป่วยจิตเวช ที่อาศัยในพื้นที่ กทม. นนทบุรี สมุทรปราการ และปทุมธานี ได้มอบหมายให้กรมสุขภาพจิตโดยสถาบันราชานุกูล รับผิดชอบจัดฉีดวัคซีนโควิด19 โดยในรอบแรก กำหนดสำหรับกลุ่มอายุ 18 ปีขึ้นไป รวมถึงบุคคลในครอบครัวที่อาศัยบ้านเดียวกัน เปิดให้บริการการฉีดวัคซีนวันนี้เป็นวันแรก
“คนพิการประเภทอื่น ๆ กระทรวงสาธารณสุข จะเร่งดำเนินการให้เข้ารับการฉีดวัคซีนโดยเร็วต่อไป ขณะนี้ได้ประสานข้อมูลกับทางสมาคมคนพิการและเครือข่ายเรียบร้อยแล้ว เพื่อให้คนพิการทั่วประเทศได้เข้าถึงวัคซีนได้อย่างครอบคลุม เกิดภูมิคุ้มกัน ป้องกันการติดเชื้อ ลดป่วย ลดรุนแรง และลดเสียชีวิตจากโรคโควิด19” ดร.สาธิตกล่าว
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า จากรายงานข้อมูลสถานการณ์ด้านคนพิการในประเทศไทย กระทรวงการพัฒนาสังคมและความมั่นคงของมนุษย์ ณ วันที่31 มีนาคม 2564 พบว่า คนพิการได้รับการออกบัตรประจำตัวคนพิการ จำนวน 2,092,595 คน (ร้อยละ 3.21 ของประชากรทั้งประเทศ) โดยเป็นคนพิการทางการเคลื่อนไหวหรือร่างกาย มากที่สุด ร้อยละ 49.85 รองลงมาเป็นคนพิการทางการได้ยินหรือสื่อความหมาย และคนพิการทางการเห็น ร้อยละ 18.84 และ ร้อยละ 9.12 ตามลำดับ โดยเป็นคนพิการใน ภาคตะวันออกเฉียงเหนือ 832,609 คน คิดเป็นร้อยละ 39.70 ภาคเหนือ 460,820 คน คิดเป็นร้อยละ 22.02 ภาคกลาง 436,4 91 คน คิดเป็นร้อยละ 20.86 ภาคใต้ 259,629 คน คิดเป็นร้อยละ 12.41 กรุงเทพมหานคร 97,554 คน คิดเป็นร้อยละ 4.66 และข้อมูลรอยืนยัน 5,502 คน คิดเป็นร้อยละ 0.26
************************************** 28 พฤษภาคม 2564
วันศุกร์ที่ 28 พฤษภาคม 2564
ทส.  รับมอบผลิตภัณฑ์เจลแอลกอฮอล์ โฟมล้างมือ และหน้ากากอนามัย จากภาคเอกชน  ส่งต่อความห่วงใยแก่ จนท.ปฏิบัติงานในพื้นที่  สู้ภัยโควิด -19
ทส.  รับมอบผลิตภัณฑ์เจลแอลกอฮอล์ โฟมล้างมือ และหน้ากากอนามัย จากภาคเอกชน
ส่งต่อความห่วงใยแก่ จนท.ปฏิบัติงานในพื้นที่
สู้ภัยโควิด -19
ทส. รับมอบผลิตภัณฑ์เจลแอลกอฮอล์ โฟมล้างมือ และหน้ากากอนามัย จากภาคเอกชน
ส่งต่อความห่วงใยแก่ จนท.ปฏิบัติงานในพื้นที่
สู้ภัยโควิด -19
วันนี้ (28 พฤษภาคม 2564) เวลา 11.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วยนายจเรศักดิ์ นันตะวงษ์ รองปลัดกระทรวงทรัพยากรธรรมชาติและสิ่งแวดล้อม
นายโสภณ ทองดี อธิบดี กรมทรัพยากรทางทะเลและชายฝั่ง นายอดิศร นุชดำรงค์ อธิบดี กรมป่าไม้ และนายสมหวัง เรืองนิวัติศัย รองอธิบดี กรมอุทยานแห่งชาติ สัตว์ป่า และพันธุ์พืช ร่วมรับมอบผลิตภัณฑ์เจลแอลกอฮอล์ Teepol จำนวน 1,200 ขวด และผลิตภัณฑ์โฟมล้างมือ จำนวน 936 ขวด มูลค่ารวม 250,000 บาท จากนายประจักษ์ ตั้งคารวคุณ ประธานกรรมการ บริษัท TOA เพ้นท์ (ประเทศไทย) จำกัด (มหาชน) และนางละออ ตั้งคารวคุณ รองประธานกรรมการฯ อีกทั้งรับมอบหน้ากากอนามัย จำนวน 50,000 ชิ้น จากนายวริน อิทธิโรจนกุล ซึ่งนับเป็นความร่วมมือที่ภาคเอกชนร่วมพร้อมใจส่งต่อความห่วงใยให้แก่กระทรวงทรัพยากรธรรมชาติและสิ่งแวดล้อม ได้นำไปส่งมอบและแจกจ่ายให้กับบุคลากร เจ้าหน้าที่ ผู้ปฏิบัติงานในพื้นที่สังกัดกระทรวงทรัพยากรธรรมชาติและสิ่งแวดล้อม เพื่อสู้ภัยโควิด – 19 ต่อไป
วันศุกร์ที่ 28 พฤษภาคม 2564
การประชุมเชิงปฏิบัติการ เรี่อง การจัดทำแผนพัฒนาองค์การ สำนักงานปลัดกระทรวงอุตสาหกรรม สู่ภาครัฐ 4.0 ครั้งที่ 1
การประชุมเชิงปฏิบัติการ เรี่อง การจัดทำแผนพัฒนาองค์การ สำนักงานปลัดกระทรวงอุตสาหกรรม สู่ภาครัฐ 4.0 ครั้งที่ 1
วันนี้ (28 พฤษภาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดการประชุมเชิงปฏิบัติการ เรี่อง การจัดทำแผนพัฒนาองค์การ สำนักงานปลัดกระทรวงอุตสาหกรรม สู่ภาครัฐ 4.0 ครั้งที่ 1 ผ่านระบบ Video Conference โปรแกรม Zoom โดยมีนายสุระ เพชรพิรุณ หัวหน้าผู้ตรวจราชการกระทรวงอุตสาหกรรม ผู้อำนวยการกองต่างๆ ของสำนักงานปลัดกระทรวงอุตสาหกรรม ร่วมประชุม ณ ห้องประชุมชุณหะวัณ ชั้น 3 อาคารสำนักงานปลัดกระทรวงอุตสาหกรรม
ทั้งนี้ การจัดประชุมฯ ดังกล่าว เป็นไปตามมาตรการควบคุมและป้องกันการแพร่ระบาดของเชื้อไวรัส โควิด-19 ตามข้อกำหนดออกตามความในมาตรา 9 แห่ง พ.ร.ก.ฉุกเฉิน ฉบับที่ 22 ลงวันที่ 29 เมษายน พ.ศ. 2564
วันศุกร์ที่ 28 พฤษภาคม 2564
กระทรวงยุติธรรม โดยกรมบังคับคดีให้ความช่วยเหลือกรณีครอบครัวปู่หลานชาวจังหวัดน่าน ถูกยึดบ้านขายทอดตลาด นัดไกล่เกลี่ยข้อพิพาทชั้นบังคับคดี ๓๑ พฤษภาคม นี้
กรมบังคับคดีให้ความช่วยเหลือกรณีครอบครัวปู่หลานชาวจังหวัดน่าน ถูกยึดบ้านขายทอดตลาด นัดไกล่เกลี่ยข้อพิพาทชั้นบังคับคดี ๓๑ พฤษภาคม นี้
ตามที่นางอรัญญา ทองน้ำตะโก อธิบดีกรมบังคับคดี ได้ออกมาชี้แจงเกี่ยวกับการบังคับคดี ในคดีล้มละลายของศาลล้มละลายกลาง หมายเลขแดงที่ ล.๑๔๕๑/๒๕๕๗ กรณีเจ้าพนักงานพิทักษ์ทรัพย์ ได้ยึดที่ดินพร้อมบ้านตามที่เป็นข่าว เนื่องจากมีชื่อจำเลยที่ ๒ ในคดีล้มละลายเป็นผู้ถือกรรมสิทธิ์ ว่าเป็นการดำเนินการตามขั้นตอนที่กฎหมายกำหนด การขายทอดตลาดเป็นไปโดยเปิดเผย บุคคลทั่วไปสามารถเข้าซื้อทรัพย์จากการขายทอดตลาดได้ และหากนางสาวรัตนามีความประสงค์ที่จะขอซื้อทรัพย์ดังกล่าว กรมบังคับคดีพร้อมจะดำเนินการประสานผู้เกี่ยวข้องทุกฝ่าย และทำการไกล่เกลี่ยข้อพิพาทเพื่อเจรจาหาข้อตกลงร่วมกัน นั้น
​กรมบังคับคดีได้ดำเนินการในเรื่องดังกล่าวอย่างต่อเนื่อง โดยมอบหมายให้นายอดิเทพ บัวกระสินธุ์ ผู้อำนวยการสำนักงานบังคับคดีจังหวัดน่านลงพื้นที่อธิบายขั้นตอนกระบวนการบังคับคดีตามกฎหมายให้ทราบ พร้อมประสานไปยังผู้เกี่ยวข้องทุกฝ่ายเพื่อนัดเจรจาไกล่เกลี่ยข้อพิพาทในประเด็นดังกล่าว โดยมีกำหนดนัดในวันที่ ๓๑ พฤษภาคม ๒๕๖๔ เวลา ๑๓.๓๐ นาฬิกา และได้แจ้งวันนัดไปยังนางสาวรัตนาและผู้เกี่ยวข้องทุกฝ่ายเรียบร้อยแล้ว โดยการไกล่เกลี่ยข้อพิพาทจะดำเนินการผ่านระบบ Session Call เพื่อลดความเสี่ยงในการแพร่ระบาดของโรคติดเชื้อไวรัสโคโรนา 2019 ที่ยังคงมีการระบาดอย่างต่อเนื่อง ในขณะนี้
​กรมบังคับคดี ๐ ๒๘๘๑ ๔๙๙๙ หรือสายด่วนกรมบังคับคดี ๑๑๑๑ กด ๗๙ เว็บไซต์กรมบังคับคดี www.led.go.th
วันศุกร์ที่ 28 พฤษภาคม 2564
ปลัด วธ. เป็นประธานการประชุมการดำเนินงานและการขับเคลื่อนนโยบายการปฏิรูปประเทศ ยุทธศาสตร์และการสร้างความสามัคคีปรองดอง ของสำนักงานปลัดกระทรวงวัฒนธรรม
การประชุมการดำเนินงานและการขับเคลื่อนนโยบายการปฏิรูปประเทศ ยุทธศาสตร์และการสร้างความสามัคคีปรองดอง ของสำนักงานปลัดกระทรวงวัฒนธรรม
วันที่ ๒๘ พฤษภาคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมการดำเนินงานและการขับเคลื่อนนโยบายการปฏิรูปประเทศ ยุทธศาสตร์และการสร้างความสามัคคีปรองดอง ของสำนักงานปลัดกระทรวงวัฒนธรรม โดยมีนายประสพ เรียงเงิน รองปลัดกระทรวงวัฒนธรรม ผู้บริหารและเจ้าหน้าที่ที่เกี่ยวข้องเข้าร่วม ณ ห้องประชุม ชั้น ๖ กระทรวงวัฒนธรรม
วันศุกร์ที่ 28 พฤษภาคม 2564
กรมทางหลวง ขยายทางหลวงหมายเลข 202 สาย อ.สีดา - อ.บัวใหญ่ จ.นครราชสีมา เป็น 4 ช่องจราจร แล้วเสร็จ
เชื่อมโยงระบบขนส่งโลจิสติกส์ภาคอีสาน – ภาคเหนือ
กรมทางหลวง กระทรวงคมนาคม โดย สำนักก่อสร้างทางที่ 2 ดำเนินโครงการก่อสร้างขยายทางหลวงหมายเลข 202 สาย อ.สีดา - อ.บัวใหญ่ จ.นครราชสีมา ระหว่าง กม.54+460 ถึง กม.72+600 ระยะทาง 18.14 กิโลเมตร แล้วเสร็จ เชื่อมโยงคมนาคมขนส่งระหว่างภาคอีสานและภาคเหนือ
ทางหลวงหมายเลข 202 สาย อ.สีดา - อ.บัวใหญ่ เป็นเส้นทางหลักเชื่อมต่อระหว่างจังหวัดนครราชสีมา จังหวัดชัยภูมิและจังหวัดบุรีรัมย์ ประชาชนนิยมใช้เส้นทางดังกล่าวเพื่อเดินทางไปยังสถานที่ตั้งของศูนย์ราชการประจำอำเภอ เช่น ที่ว่าการอำเภอ โรงพยาบาล สถานีตำรวจ ฯลฯ สถานที่ท่องเที่ยว และใช้ในการขนส่งพืชผลทางการเกษตรไปยังภูมิภาคต่างๆ ปัจจุบันมีปริมาณการจราจรเพิ่มมากขึ้นอย่างต่อเนื่อง ทำให้ประชาชนผู้ใช้ทางไม่ได้รับความสะดวกในการเดินทาง กรมทางหลวงจึงดำเนินการก่อสร้างขยายทางหลวงสายดังกล่าวจากเดิมขนาด 2 ช่องจราจร เป็นมาตรฐานทางชั้นพิเศษ ขนาด 4-6 ช่องจราจร (ไปกลับ) ผิวทางแอสฟัลท์คอนกรีต กว้างช่องละ 3.5 เมตรไหล่ทางด้านนอก กว้าง 2.5 เมตร แบ่งทิศทางการจราจรด้วยเกาะกลางแบบนูน โดยบริเวณย่านชุมชนดำเนินการก่อสร้างเป็นผิวทางคอนกรีตเสริมเหล็กขนาด 3 ช่องจราจรทั้ง 2 ด้าน พร้อมก่อสร้างทางเท้าและระบบระบายน้ำเพื่อป้องกันปัญหาน้ำท่วม
มีการก่อสร้างสะพานลอยคนข้าม จำนวน 3 แห่ง บริเวณหน้าโรงเรียนวัดบ้านงิ้ว โรงเรียนบ้านโนนสังข์ และโรงเรียนบ้านสีดา ก่อสร้างสะพานคอนกรีตเสริมเหล็ก จำนวน 10 สะพาน ก่อสร้างจุดกลับรถ 9 แห่ง ก่อสร้างศาลาทางหลวง จำนวน 10 แห่ง รวมทั้งปรับปรุงทางแยกพร้อมติดตั้งไฟสัญญาณจราจรและงานติดตั้งไฟฟ้าแสงสว่างตลอดเส้นทาง งบประมาณ 578,245,000 บาท
โครงการแล้วเสร็จ สามารถรองรับปริมาณการจราจรทำให้การจราจรเคลื่อนตัวได้สะดวก เพิ่มประสิทธิภาพการคมนาคมให้ผู้ใช้เส้นทางเดินทางได้สะดวด รวดเร็ว และปลอดภัย เชื่อมโยงระบบโลจิสติกส์ระหว่างอีสานใต้ไปยังภาคเหนือ เพิ่มศักยภาพการแข่งขันและการพัฒนาที่ยั่งยืนของประเทศ ตามแผนงานบูรณาการพัฒนาด้านคมนาคมและระบบโลจิสติกส์
วันศุกร์ที่ 28 พฤษภาคม 2564
ดีอีเอส ปลื้มคะแนนการประเมินคุณธรรมและความโปร่งใสภายในองค์กร อยู่ที่ 91.31 คะแนนผ่านเกณฑ์ ITA หนุนกิจกรรม I – Share ครั้งที่ 3 ต่อเนื่อง
ดีอีเอส ปลื้มคะแนนการประเมินคุณธรรมและความโปร่งใสภายในองค์กร อยู่ที่ 91.31 คะแนนผ่านเกณฑ์ ITA หนุนกิจกรรม I – Share ครั้งที่ 3 ต่อเนื่อง
เมื่อวันที่28พฤษภาคม2564นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคมเป็นประธานในการเปิดกิจกรรมI – Shareครั้งที่3 กิจกรรมI – Shareหรือ“การยกระดับคะแนนการประเมินคุณธรรมและความโปร่งใสในการดำเนินงานของสำนักงานปลัดกระทรวงดิจิทัลเพื่อเศรษฐกิจและสังคม”บรรยายโดยนายอนุวัตรศรีไชโยรองหัวหน้าศูนย์ปฏิบัติการต่อต้านการทุจริตและนางสาวกนกศิลป์ใจทันนักวิเคราะห์นโยบายและแผนปฏิบัติการณห้องประชุม802ชั้น8สำนักงานปลัดกระทรวงดิจิทัลเพื่อเศรษฐกิจและสังคม โดยเป็นโครงการบริหารจัดการองค์ความรู้ของสำนักงานปลัดกระทรวงดิจิทัลฯรวมทั้งเป็นการแลกเปลี่ยนเรียนรู้ของข้าราชการพนักงานราชการบุคลากรภายในหน่วยงาน นำความรู้ที่ถ่ายทอดไปใช้ในการปฏิบัติงานได้อย่างมีประสิทธิภาพ
ทั้งนี้ITA roadmapแผนแม่บทภายใต้ยุทธศาสตร์ชาติประเด็นที่21การต่อต้านการทุจริตและประพฤติมิชอบ(พ.ศ.2561-2580 )โดยในระยะแรกของแผนแม่บท(พ.ศ.2561-2565 )ได้กำหนดค่าเป้าหมายของตัวชี้วัดให้หน่วยงานภาครัฐที่มีผลการประเมินITAผ่านเกณฑ์ (85คะแนน)มีสัดส่วนไม่น้อยกว่าร้อยละ80และแผนบูรณาการต่อต้านการทุจริตและประพฤติมิชอบก็ได้กำหนดค่าเป้าหมายในปีพ.ศ.2563ให้หน่วยงานภาครัฐที่มีผลการประเมินITAผ่านเกณฑ์มีสัดส่วนไม่น้อยกว่าร้อยละ50ล่าสุดคะแนนสำนักงานปลัดกระทรวงดิจิทัลเพื่อเศรษฐกิจและสังคมประจำปีงบประมาณ2563 อยู่ที่91.31คะแนน
***********
วันศุกร์ที่ 28 พฤษภาคม 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 21 – 27 พฤษภาคม 2564
ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 21 – 27 พฤษภาคม 2564 พบการกระทำผิด จำนวน 387 คดี คิดเป็นเงินค่าปรับ 7.54 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดำเนินงานตามมาตรการเชิงรุกในการป้องกันและปราบปรามผู้กระทำผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทำแผนเฉพาะกิจปราบปรามผู้กระทำผิดกฎหมายสรรพสามิตโดยระดมกำลังเจ้าหน้าที่ชุดเฉพาะกิจจากสำนักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกำลังกับหน่วยงานที่เกี่ยวข้องร่วมกันตรวจสอบและปราบปรามการกระทำผิดกฎหมายสรรพสามิตตามพื้นที่เป้าหมายที่คาดว่าอาจมีการกระทำผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สำหรับผลการปราบปรามผู้กระทำผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 21 – 27 พฤษภาคม 2564) พบว่ามีการกระทำผิด จำนวน 387 คดี คิดเป็นเงินค่าปรับ 7.54 ล้านบาท โดยแยกเป็น สุรา จำนวน 216 คดี ค่าปรับ 1.99 ล้านบาท ยาสูบ จำนวน 103 คดี ค่าปรับ 2.07 ล้านบาท ไพ่ จำนวน 10 คดี ค่าปรับ 0.25 ล้านบาท น้ำมันและผลิตภัณฑ์น้ำมัน จำนวน 33 คดี ค่าปรับ 2.29 ล้านบาท น้ำหอม จำนวน 1 คดี ค่าปรับ 0.20 ล้านบาท รถจักรยานยนต์ จำนวน 14 คดี ค่าปรับ 0.23 ล้านบาท และสินค้าอื่น ๆ จำนวน 10 คดี ค่าปรับ 0.51 ล้านบาท โดยมีของกลางแยกเป็นน้ำสุรา จำนวน 3,010.330 ลิตร ยาสูบ จำนวน 5,030 ซอง ไพ่ จำนวน 1,140 สำรับ น้ำมันและผลิตภัณฑ์น้ำมัน จำนวน 53,935.000 ลิตร น้ำหอม จำนวน 119 ขวด รถจักรยานยนต์ จำนวน 15 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 27 พฤษภาคม 2564 พบว่ามีการกระทำผิด จำนวน 18,067 คดี คิดเป็นเงินค่าปรับ 411.06 ล้านบาท โดยแยกเป็น สุรา จำนวน 10,323 คดี ค่าปรับ 91.32 ล้านบาท ยาสูบ จำนวน 5,096 คดี ค่าปรับ 202.10 ล้านบาท ไพ่ จำนวน 389 คดี ค่าปรับ 6.36 ล้านบาท น้ำมันและผลิตภัณฑ์น้ำมัน จำนวน 864 คดี ค่าปรับ 49.78 ล้านบาท น้ำหอม จำนวน 78 คดี ค่าปรับ 3.10 ล้านบาท รถจักรยานยนต์ จำนวน 908 คดี ค่าปรับ จำนวน 25.32 ล้านบาท และสินค้าอื่น ๆ จำนวน 409 คดี ค่าปรับ 33.08 ล้านบาท โดยมีของกลางแยกเป็นน้ำสุรา จำนวน 1,614,546.779 ลิตร ยาสูบ จำนวน 603,415 ซอง ไพ่ จำนวน 32,843 สำรับ น้ำมันและผลิตภัณฑ์น้ำมัน จำนวน 1,453,544.000 ลิตร น้ำหอม จำนวน 108,561 ขวด รถจักรยานยนต์ จำนวน 1,649 คัน
“หากประชาชนท่านใดทราบเบาะแสการกระทำความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสำนักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนำจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สำนักงานเลขานุการกรม กรมสรรพสามิต
โทร/โทรสาร 0 2241 4778
วันศุกร์ที่ 28 พฤษภาคม 2564
ประกาศ ขสมก. ประจำวันที่ 28 พฤษภาคม 2564 พนักงานติดเชื้อไวรัส COVID-19 จำนวน 2 ราย
ประกาศ ขสมก. ประจำวันที่ 28 พฤษภาคม 2564 พนักงานติดเชื้อไวรัส COVID-19 จำนวน 2 ราย
ประกาศ ขสมก. ประจำวันที่ 28 พฤษภาคม 2564 พนักงานติดเชื้อไวรัส COVID-19 จำนวน 2 ราย
1) พนักงานขับรถโดยสารปรับอากาศ สาย 137 เขตการเดินรถที่ 4
2) พนักงานขับรถโดยสารปรับอากาศ สาย 511 เขตการเดินรถที่ 3
วันศุกร์ที่ 28 พฤษภาคม 2564
“ชัยวุฒิ” ขอ ปชช.รับฟังรอบด้านปมนำเข้าวัคซีน
“ชัยวุฒิ” ขอ ปชช.รับฟังรอบด้านปมนำเข้าวัคซีน
เมื่อวันที่28พ.ค.นายชัยวุฒิธนาคมานุสรณ์รมว.ดิจิทัลเพื่อเศรษฐกิจและสังคมให้สัมภาษณ์กรณีบริษัทแอคแคปแอสเซ็ทส์จำกัดระบุติดต่อตัวแทนรัฐบาลเพื่อขอนำเข้าวัคซีนชิโนฟาร์ม20ล้านโดสแต่ทางรัฐบาลออกมาปฏิเสธว่าไม่เป็นความจริงแบบนี้ถือเป็นเฟคนิวส์ต้องดำเนินการอะไรอย่างไรหรือไม่ว่าเรื่องนี้ต้องตรวจสอบข้อเท็จจริงว่ามีที่มาที่ไปอย่างไรเป็นข่าวปลอมหรือไม่คงต้องรอให้หน่วยงานที่เกี่ยวข้องออกมาให้ข้อเท็จจริงถ้าเป็นการให้ข้อมูลเท็จแล้วทำให้ประชาชนสับสนก็จะเข้าข่ายเฟคนิวส์มีความผิดหน่วยงานที่ได้รับความเสียหายก็ต้องร้องเข้ามาดังนั้นขณะนี้ขอให้ประชาชนอย่าเพิ่งตื่นตระหนกกับข่าวที่ออกมาขอให้รับความจริงอย่างรอบด้านเพราะตอนนี้รัฐบาลพยายามหาทางนำเข้าวัคซีนโควิดอยู่แล้วส่วนเอกชนรายใดจะสามารถนำเข้าได้นั้นก็ขึ้นอยู่กับความพร้อมของเอกชนรายนั้นๆที่ต้องยื่นขอนำเข้าตามช่องทางที่มีอยู่ส่วนที่มีกระแสข่าวเรื่องการเรียกรับผลประโยชน์นั้นเชื่อว่ารัฐบาลคงไม่ปล่อยให้มีคนมาหาประโยชน์จากเรื่องเหล่านี้ได้ที่ผ่านมารัฐบาลก็ติดต่อผู้ผลิตโดยตรงไม่ผ่านนายหน้าและวัคซีนเป็นที่ต้องการของตลาดจึงไม่มีความจำเป็นที่ผู้ผลิตต้องใช้นายหน้าในการวิ่งขายวัคซีนจึงเชื่อว่าไม่มีการเรียกรับผลประโยชน์ตามข่าวที่ออกมา
**********
วันศุกร์ที่ 28 พฤษภาคม 2564
ทีม พม. เรามีเรา ลงพื้นที่ 4 เขต กทม. ย่านฝั่งธนบุรี มอบถุงยังชีพ เร่งช่วยเหลือกลุ่มเปราะบางที่เดือดร้อนจากโควิด-19
ทีม พม. เรามีเรา ลงพื้นที่ 4 เขต กทม. ย่านฝั่งธนบุรี มอบถุงยังชีพ เร่งช่วยเหลือกลุ่มเปราะบางที่เดือดร้อนจากโควิด-19
วันที่ 27 พ.ค. 64เวลา 16.00 น.นายอนุกูล ปีดแก้ว รองปลัดกระทรวงการพัฒนาสังคมและความมั่นคงของมนุษย์ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า ด้วยสถานการณ์การแพร่ระบาดของโรคโควิด-19 ระลอกใหม่ ที่ขยายวงกว้างไปทั่วประเทศ และส่งผลกระทบต่อประชาชนอย่างต่อเนื่อง รัฐบาล โดยกระทรวง พม. จึงมีความห่วงใยและตระหนักถึงปัญหาความเดือดร้อนของประชาชนทุกกลุ่มเป้าหมาย โดยเฉพาะกลุ่มเปราะบาง ทั้งเด็ก ผู้สูงอายุ คนพิการ ผู้ป่วยติดเตียง และผู้ด้อยโอกาส ทั้งนี้ กระทรวง พม. จึงได้ระดมการรับบริจาคเงินและสิ่งของเครื่องอุปโภคบริโภคที่จำเป็นจากภาคีเครือข่ายทุกภาคส่วน โดยนำไปช่วยเหลือกลุ่มเปราะบางและประชาชนที่ได้รับผลกระทบทั้งในพื้นที่ 50 เขต กทม. รวมทั้งต่างจังหวัดทั่วประเทศ ภายใต้กิจกรรม เรามีเรา ไม่ว่าคุณจะอยู่ที่ไหน เราจะตามไปช่วย
นายอนุกูลกล่าวต่อไปว่า วันนี้ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้มอบหมาย ทีม พม. เรามีเรา โดยนายธนสุนทร สว่างสาลี ผู้ตรวจราชการกระทรวงการพัฒนาสังคมและความมั่นคงของมนุษย์ พร้อมด้วยนายสากล ม่วงศิริ ผู้ช่วยรัฐมนตรีว่าการกระทรวงการพัฒนาสังคมและความมั่นคงของมนุษย์ ศูนย์ช่วยเหลือสังคม สายด่วน พม. โทร. 1300 และหน่วยงานที่เกี่ยวข้อง รวมทั้งอาสาสมัครพัฒนาสังคมและความมั่นคงของมนุษย์ (อพม.) ลงพื้นที่ 4 เขต กทม. ย่านฝั่งธนบุรี ได้แก่ 1) เขตหนองแขม ณ ชุมชนสวัสดิการ ซอยเพชรเกษม 77 2) เขตทวีวัฒนา ณ ที่ทำการ อพม. ริมคลองทวีวัฒนา 3) เขตตลิ่งชัน ณ วัดตลิ่งชัน และ 4) เขตภาษีเจริญ ณ วัดทองศาลางาม เพื่อมอบเครื่องอุปโภคบริโภคที่จำเป็นและน้ำดื่ม รวมทั้งสิ้น 400 ชุด และแอลกอฮอล์ฆ่าเชื้อโรค ให้กับประธาน อพม. เขต เพื่อนำไปแจกจ่ายช่วยเหลือกลุ่มเปราะบางและประชาชนที่ได้รับผลกระทบจากโรคโควิด-19 อีกทั้งเยี่ยมให้กำลังใจครอบครัวกลุ่มเปราะบาง อาทิ ผู้สูงอายุ คนพิการ และผู้ป่วยติดเตียง พร้อมทั้งมอบถุงยังชีพ โดยได้รับความร่วมมืออย่างดีจาก อพม. ในพื้นที่ ซึ่งมีส่วนสำคัญในการเฝ้าระวังและป้องกันการแพร่ระบาดของโรคโควิด-19 และการกระจายความช่วยเหลือต่างๆ ภายในชุมชน
นายอนุกูลกล่าวเพิ่มเติมว่า สำหรับแนวทางการช่วยเหลือกลุ่มเปราะบางที่ได้รับผลกระทบจากโรคโควิด-19 ทางกระทรวง พม.ได้เตรียมจัดสถานที่รองรับไว้หลายพื้นที่ ทั้งในเขต กทม. และปริมณฑล ซึ่งสามารถรองรับได้ประมาณ 400 คน โดยมีเจ้าหน้าที่คอยดูแล 24 ชั่วโมง และมีอาหารครบทั้ง 3 มื้อ ทั้งนี้ หากประชาชนกำลังประสบปัญหาความเดือดร้อนและความยากลำบากจากผลกระทบของโรคโควิด-19 สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสำนักงานพัฒนาสังคมและความมั่นคงของมนุษย์จังหวัดทุกจังหวัด
วันอังคารที่ 25 พฤษภาคม 2564
การรถไฟแห่งประเทศไทยร่วมอำนวยความสะดวกใช้สถานีกลางบางซื่อ จัดตั้งศูนย์ฉีดวัคซีนกลางบางซื่อ
การรถไฟแห่งประเทศไทยร่วมอำนวยความสะดวกในการจัดเตรียมสถานีกลางบางซื่อ เพื่อให้บริการแก่เจ้าหน้าที่ บุคลากรทางการแพทย์ และประชาชนผู้มาใช้บริการให้เกิดความสะดวกอย่างเต็มที่
ศูนย์ประชาสัมพันธ์ การรถไฟแห่งประเทศไทย (รฟท.) กระทรวงคมนาคม รายงานว่า ตามที่กระทรวงสาธารณสุข และกระทรวงคมนาคม ได้ร่วมกันบูรณาการจัดตั้ง “ศูนย์ฉีดวัคซีนกลางบางซื่อ” ที่สถานีกลางบางซื่อ สำหรับให้ประชาชนสามารถเข้ารับบริการวัคซีนได้อย่างสะดวก รวดเร็ว และทั่วถึง เพื่อสร้างภูมิคุ้มกันหมู่ให้กับประชาชนตามนโยบายของ พลเอกประยุทธ์ จันทร์โอชา นายกรัฐมนตรีนั้น รฟท. ได้ร่วมอำนวยความสะดวกในการจัดเตรียมสถานีกลางบางซื่อ เพื่อให้บริการแก่เจ้าหน้าที่ บุคลากรทางการแพทย์ และประชาชนผู้มาใช้บริการให้เกิดความสะดวกอย่างเต็มที่
สำหรับบรรยากาศการให้บริการในวันแรก เมื่อวันที่ 24 พฤษภาคม 2564 ซึ่งเริ่มฉีดวัคซีนแก่ผู้ขับขี่รถโดยสารสาธารณะที่ลงทะเบียนไว้กับกรมการขนส่งทางบก และพนักงานหน่วยงานในสังกัดกระทรวงคมนาคมนั้น เป็นไปด้วยความเรียบร้อย โดยมี นายอนุทิน ชาญวีรกุล รองนายกรัฐมนตรี และรัฐมนตรีว่าการกระทรวงสาธารณสุข นายชยธรรม์ พรหมศร ปลัดกระทรวงคมนาคม และนายจิรุตม์ วิศาลจิตร ประธานกรรมการ การรถไฟแห่งประเทศไทย มาร่วมตรวจเยี่ยมและให้กำลังใจ ซึ่งมีผู้ลงทะเบียนทยอยเดินทางเข้ามารับบริการอย่างต่อเนื่องตลอดทั้งวัน โดยสามารถฉีดวัคซีนได้ครบตามเป้าหมาย 5,000 คน
ทั้งนี้ รฟท. ได้มีการจัดสรรพื้นที่ 14,294 ตารางเมตร ภายในสถานีกลางบางซื่อ สำหรับให้บริการในการฉีดวัคซีน รองรับการฉีดวัคซีนได้สูงสุดถึง 10,000 คนต่อวัน และยังมีพื้นที่สำรองที่สามารถขยายได้หากเกิดความแออัด ทั้งภายนอกอาคารและในอาคารโถงชั้นใน ตลอดจนสิ่งอำนวยความสะดวกอื่น ๆ และพื้นที่จอดรถส่วนบุคคล นอกจากนี้ ประชาชนสามารถเดินทางมาด้วยระบบขนส่งมวลชนสาธารณะ ทั้งรถไฟฟ้าเอ็มอาร์ที สายสีน้ำเงิน รถประจำทาง ขสมก. 3 เส้นทาง ได้แก่ 1) ท่าน้ำบางโพ-สถานีเตาปูนสายสีม่วง 2) อนุสาวรีย์ชัยสมรภูมิ 3) ห้างสรรพสินค้าเซ็นทรัลลาดพร้าว - บีทีเอส สถานีหมอชิต หรือ รถไฟฟ้าใต้ดินสถานีสวนจตุจักร สำหรับประชาชนที่ต้องการรับบริการฉีดวัคซีนที่ศูนย์ฉีดวัคซีนสถานีกลางบางซื่อนั้น สามารถลงทะเบียนรับคิวได้ผ่านแอพพลิเคชั่น”หมอพร้อม”
วันอังคารที่ 25 พฤษภาคม 2564
ครม. อนุมัติร่างประกาศ “ห้ามนำเข้ารถจักรยานยนต์ใช้แล้ว” แก้ปัญหามลพิษและลักลอบนำเข้ามาแยกชิ้นส่วน
ครม. อนุมัติร่างประกาศ “ห้ามนำเข้ารถจักรยานยนต์ใช้แล้ว” แก้ปัญหามลพิษและลักลอบนำเข้ามาแยกชิ้นส่วน
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 25 พฤษภาคม 2564 ว่า ครม.อนุมัติหลักการร่างประกาศกระทรวงพาณิชย์ เรื่อง กำหนดให้รถจักรยานยนต์ใช้แล้วเป็นสินค้าที่ต้องห้ามในการนำเข้ามาในราชอาณาจักร พ.ศ. .... ตามที่กระทรวงพาณิชย์เสนอ ซึ่งร่างประกาศฉบับนี้ มีสาระสำคัญเป็นการปรับปรุงหลักการจากมาตรการเดิมที่ต้องขออนุญาตนำเข้า เป็น การห้ามนำเข้าโดยเด็ดขาด เพื่อแก้ปัญหามลพิษและการลักลอบนำเข้ามาแยกชิ้นส่วน อย่างไรก็ตาม ยังคงให้สิทธิประชาชนสามารถขออนุญาตนำเข้ารถจักรยานยนต์ใช้แล้วอื่นๆ จากหน่วยงานที่รับผิดชอบโดยตรงได้ โดยไม่ต้องขออนุญาตจากกระทรวงพาณิชย์ เพื่อลดขั้นตอนการทำงานและอำนวยความสะดวกให้ประชาชน โดยมีสาระสำคัญดังนี้
1.สินค้าที่ห้ามนำเข้า (พิกัดอัตราศุลกากร 87.11) คือ รถจักรยานยนต์ใช้แล้ว รถจักรยานยนต์ไฟฟ้าใช้แล้ว รถโมแพ็ด (Moped) ใช้แล้ว รถจักรยานใช้แล้วที่ติดตั้งมอเตอร์ช่วย (รถจักรยานไฟฟ้าใช้แล้ว) รวมทั้งรถพ่วงข้าง แต่ไม่รวมรถพ่วงข้างที่ไม่ได้ติดตั้งมากับรถ ยกเว้นกรณีนำเข้าภายใต้การกำกับดูแลของหน่วยงานอื่น
2.กำหนดประเภทรถจักรยานยนต์ใช้แล้วที่อยู่ภายใต้การกำกับดูแลของหน่วยงานอื่น โดยไม่ต้องขออนุญาตจากกระทรวงพาณิชย์ ได้แก่
กระทรวงการต่างประเทศ เป็นการนำเข้าโดย สถานเอกอัครราชทูต สถานกงสุลใหญ่ องค์การระหว่างประเทศ สำนักงานการค้าและเศรษฐกิจของต่างประเทศ องค์กรต่างประเทศ หรือบุคคลที่ได้รับสิทธิ การรับบริจาคภายใต้แผนการป้องกันและบรรเทาสาธารณภัยแห่งชาติ
กระทรวงการคลัง โดยกรมศุลกากร เป็นการนำเข้าชั่วคราวหรือนำเข้ารถจักรยายนต์ใช้แล้วที่ไม่สามารถจดทะเบียนได้ในต่างประเทศ และกรมสรรพสามิต เป็นการนำเข้า เพื่อใช้เป็นรถต้นแบบสำหรับการวิจัยพัฒนาหรือทดสอบสมรรถนะ
กระทรวงวัฒนธรรม โดยกรมศิลปากร เป็นการนำเข้าเพื่อจัดแสดงพิพิธภัณฑ์เท่านั้น
กระทรวงกลาโหม เป็นการนำเข้าตามกฎหมายว่าด้วยการควบคุมยุทธภัณฑ์
นางสาวรัชดา กล่าวด้วยว่า เมื่อร่างประกาศมีผลบังคับใช้จะเป็นประโยชน์อย่างยิ่งในการลดผลกระทบด้านสิ่งแวดล้อมและแก้ปัญหาการลักลอบนำเข้ารถจักรยานยนต์ใช้แล้วเพื่อนำมาแยกชิ้นส่วนและจำหน่ายในประเทศ ส่งผลให้ภาครัฐไม่สามารถเก็บภาษีนำเข้าได้อย่างเต็มที่ ปัจจุบันมีหลายประเทศที่บังคับใช้มาตรการในลักษณะที่คล้ายกับร่างประกาศฉบับนี้ เช่น อุรุกวัย แคนาดา อิตาลี ชิลี และฟิลิปปินส์ เป็นต้น
...............
วันอังคารที่ 25 พฤษภาคม 2564
กรมทางหลวง กระทรวงคมนาคม ออกแบบทางต่างระดับ จุดตัดระหว่าง ทล.23 สายบ้านไผ่-อุบลราชธานี กับถนนวงแหวนรอบเมืองร้อยเอ็ด (แยกบ้านโนนเมือง)
เพิ่มศักยภาพโลจิสติกส์ภาคอิสาน เชื่อมโยงการค้าสู่ประเทศเพื่อนบ้าน
กรมทางหลวง โดยสำนักสำรวจและออกแบบ ได้ดำเนินโครงการสำรวจและออกแบบทางต่างระดับและทางแยกบนทางหลวง ระหว่างทางหลวงหมายเลข 23 สายบ้านไผ่ – อุบลราชธานี(ถนนแจ้งสนิท) กับทางหลวงหมายเลข 232 ถนนวงแหวนรอบเมืองร้อยเอ็ด ในพื้นที่ อ.เมือง จ.ร้อยเอ็ด เพื่อแก้ปัญหาการจราจรที่หนาแน่นและติดขัดจากสัญญาณไฟจราจรที่จุดตัดทางแยก เพิ่มศักยภาพระบบขนส่งโลจิสติกส์ภาคอีสาน
สำหรับทางแยกจุดตัดระหว่างทางหลวงหมายเลข 23 สายบ้านไผ่ – อุบลราชธานี(ถนนแจ้งสนิท) มีขนาด 4-6 ช่องจราจร กับทางหลวงหมายเลข 232 (ถนนวงแหวนรอบเมืองร้อยเอ็ด) ขนาด 2 - 4 ช่องจราจร หรือจุดตัดแยกบ้านโนนเมือง ตั้งอยู่ที่ กม. 106+956 (ทล. 23) มีลักษณะเป็นสี่แยกที่มีสัญญาณไฟจราจรควบคุม ปัจจุบันทางแยกดังกล่าวเป็นเส้นทางการจราจรสายหลักในการเดินทางสู่จังหวัดร้อยเอ็ด จังหวัดสุรินทร์ จังหวัดกาฬสินธุ์ และจังหวัดมหาสารคาม เนื่องจากมีปริมาณการจราจรเพิ่มขึ้นอย่างต่อเนื่อง ทำให้การจราจรเกิดการติดขัด ประชาชนไม่ได้รับความสะดวกในการเดินทาง และมีอุบัติเหตุเกิดขึ้นบ่อยครั้ง กรมทางหลวง จึงได้ดำเนินโครงการสำรวจและออกแบบทางต่างระดับระหว่าง จุดตัดทางแยกดังกล่าวให้เป็นระบบวงเวียนเพื่อให้การจราจรเคลื่อนตัวได้อย่างต่อเนื่องและรองรับรถที่ต้องการเลี้ยวขวาได้โดยไม่มีสัญญาณไฟจราจร โดยรายละเอียดรูปแบบทางแยกโครงการมีดังนี้
1.ทางหลวงหมายเลข 23 สามารถวิ่งผ่านทางแยกโดยก่อสร้างเป็นทางลอดขนาดเล็ก เพื่อให้รถขนาดเล็กสัญจรไป-กลับ โดยมีเขตทาง 60 เมตร จากช่วงทางแยกโนนเมืองไปทางจังหวัดมหาสารคาม และมีเขตทาง 30 เมตร จากช่วงทางแยกโนนเมืองไปจังหวัดร้อยเอ็ด มีความยาวของช่วงที่เป็นทางลอด ประมาณ 525 เมตร ความสูงของทางลอด ประมาณ 2.80 เมตรและมีจำนวน 2 ช่องจราจรไป - กลับ
2. ทางหลวงหมายเลข 232 ออกแบบเป็นสะพานยกระดับข้ามทางหลวงหมายเลข 23 มีความยาวสะพาน ประมาณ 460 เมตร ความสูงสะพานเหนือช่วงวงเวียนไม่น้อยกว่า 5.50 เมตร มีเขตทาง 60 เมตร มีจำนวนช่องจราจร 4 ช่องจราจร โดยออกแบบให้เพิ่มเป็น 6 ช่องจราจรได้ในอนาคต และมีจุดกลับรถใต้สะพานทั้ง 2 ด้าน
ลักษณะการก่อสร้าง เป็นถนนแอสฟัลท์คอนกรีต ขนาด 4-6 ช่องจราจร ความกว้างช่องจราจรละ 3.50 เมตร ไหล่ทางด้านในกว้าง 1.50 เมตร ไหล่ทางด้านนอกกว้าง 2.50 เมตร มีเขตทางกว้าง 40-60 เมตร รวมระยะทาง 2 ทิศทาง ทั้งหมดประมาณ 4 กิโลเมตร งบประมาณโครงการ 600 ล้านบาท ปัจจุบันโครงการดังกล่าวได้ผ่านการประเมินผลกระทบสิ่งแวดล้อมเบื้องต้น (IEE) แล้ว ปัจจุบันอยู่ระหว่างจัดทำข้อมูลเพื่อขอออกพระราชกฤษฎีกาเวนคืนที่ดิน คาดว่าจะสามารถเริ่มดำเนินการก่อสร้างประมาณปี พ.ศ.2566 แล้วเสร็จ ปี พ.ศ.2568
ทั้งนี้โครงการดังกล่าวจะช่วยบรรเทาปัญหาการจราจรติดขัด แออัด และหนาแน่น ช่วยลดอุบัติเหตุรุนแรงบริเวณทางแยก รวทั้ง พัฒนาคุณภาพการให้บริการเชื่อมเส้นทางระหว่างจังหวัดและต่อเนื่องถนนวงแหวนรอบเมือง ช่วยให้ระบบจราจรเดินทางติดต่อกันได้เป็นระยะทางไกลสู่ชายแดนประเทศเพื่อนบ้าน
วันอังคารที่ 25 พฤษภาคม 2564
วราวุธ มอบกล้าตะเคียนทองให้นายก และคณะรัฐมนตรี เนื่องในโอกาสวันต้นไม้ประจำปีของชาติ 2564พร้อมเชิญชวนคนไทยร่วมเป็น 1 ใน 100 ล้านกล้า ปลูกต้นไม้ให้แผ่นดินไทย
วราวุธ มอบกล้าตะเคียนทองให้นายก และคณะรัฐมนตรี เนื่องในโอกาสวันต้นไม้ประจำปีของชาติ 2564พร้อมเชิญชวนคนไทยร่วมเป็น 1 ใน 100 ล้านกล้า ปลูกต้นไม้ให้แผ่นดินไทย
วราวุธ มอบกล้าตะเคียนทองให้นายก และคณะรัฐมนตรี เนื่องในโอกาสวันต้นไม้ประจำปีของชาติ 2564พร้อมเชิญชวนคนไทยร่วมเป็น 1 ใน 100 ล้านกล้า ปลูกต้นไม้ให้แผ่นดินไทย
วันนี้ (25 พฤษภาคม 2564) เวลา 08.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เข้าพบนายกรัฐมนตรี (พลเอก ประยุทธ์ จันทร์โอชา) เพื่อมอบกล้าไม้ต้นตะเคียนทอง เนื่องในวันต้นไม้ประจำปีของชาติ พ.ศ. 2564 ก่อนการประชุมคณะรัฐมนตรี ณ ห้องสีม่วง
ตึกไทยคู่ฟ้า ทำเนียบรัฐบาล และในเวลาเดียวกันนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม มอบหมายให้กรมป่าไม้เป็นผู้แทนกระทรวงฯ นำกล้าไม้มอบให้คณะรัฐมนตรี ทั้ง 20 กระทรวง จำนวน 36 ต้น อาทิ ต้นสัก พะยูง ยางนา ประดู่ป่า ตะเคียนทอง และต้นมะค่าโมง เนื่องในโอกาสวันต้นไม้ประจำปีของชาติ 2564 เพื่อเป็นสัญลักษณ์ในการร่วมรณรงค์ปลูกต้นไม้และเพื่อเพิ่มพื้นที่สีเขียวให้กับประเทศอีกด้วย
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่า คณะรัฐมนตรีได้มีมติ เมื่อวันที่ ๓๑ มกราคม ๒๕๓๒ กำหนดให้วันวิสาขบูชาของทุกปีเป็นวันต้นไม้ประจำปี
ของชาติเพื่อเป็นการสร้างและกระตุ้นให้ประชาชนและหน่วยงานทุกภาคส่วน ได้มีส่วนร่วมในการฟื้นฟูทรัพยากรป่าไม้ของประเทศ และเป็นการปลูกต้นไม้ในใจคน อีกทั้ง ช่วยป้องกันและลดผลกระทบจากการเปลี่ยนแปลงทางสภาพภูมิอากาศ และช่วยลดมลภาวะและฝุ่นละอองที่เกิดจากหมอกควัน ที่ผ่านมากระทรวงทรัพยากรธรรมชาติและสิ่งแวดล้อม ร่วมกับหน่วยงานภาครัฐและเอกชน จัดทำโครงการปลูกป่าและป้องกัน
ไฟป่า เพื่อแก้ปัญหาภัยแล้งและการเสื่อมสภาพของป่า โดยเฉพาะในพื้นที่เขาสูงชันทั้งในระยะสั้นและ
ระยะยาว ซึ่งมีการดำเนินการให้ครอบคลุมในพื้นที่ป่าต้นน้ำ ป่าชายเลน ป่าพรุ และในที่ดินของรัฐประเภท
อื่น ๆ เพื่อเป็นการฟื้นฟูป่าต้นน้ำให้กลับคืนความอุดมสมบูรณ์ ให้เป็นไปตามนโยบายของรัฐบาลในการเพิ่มพื้นที่ป่าไม้ของประเทศตามแผนยุทธศาสตร์ชาติ 20 ปี ที่กำหนดให้มีพื้นที่สีเขียว ร้อยละ 55 ของพื้นที่ประเทศ ในพื้นที่เป้าหมายที่วางไว้ จำนวน 2.68 ล้านไร่ ในระยะเวลา 8 ปี (2563 – 2570) โดยใน    ปี 2564 โดยกำหนดเป้าหมายจะดำเนินการปลูกป่าให้ได้ 400,000 ไร่ซึ่งอยู่ระหว่างดำเนินการ ที่จะปลูก
ในพื้นที่ป่าสงวนแห่งชาติ ป่าอนุรักษ์ ป่าชุมชน ป่าชายเลน และป่าพรุ ซึ่งอยู่ในความรับผิดชอบของ
กรมป่าไม้ กรมอุทยานแห่งชาติ สัตว์ป่า และพันธุ์พืช และกรมทรัพยากรทางทะเลและชายฝั่ง
ทั้งนี้ เนื่องในโอกาสวันต้นไม้ประจำปีของชาติ 2564 กระทรวงทรัพยากรธรรมชาติและสิ่งแวดล้อม ขอเชิญชวนประชาชนคนไทยได้ร่วมกันปลูกต้นไม้และดูแลต้นไม้ที่ปลูกขึ้น เพื่อเพิ่มพื้นที่สีเขียวให้กับประเทศและขอเชิญชวนลงทะเบียนในโครงการและกิจกรรมปลูกต้นไม้และปลูกป่าเฉลิมพระเกียรติ เนื่องในโอกาส
มหามงคลพระราชพิธีบรมราชาภิเษก “รวมใจไทย ปลูกต้นไม้ เพื่อแผ่นดิน” สืบสานสู่ 100 ล้านต้น ที่เว็บไซต์กรมป่าไม้ https://plant.forest.go.th/statistic โดยในขณะนี้มีผู้ลงทะเบียนและร่วมปลูกต้นไม้ไปแล้วกว่า 44,417,749 ต้น นอกจากนี้กรมป่าไม้ ได้จัดเตรียมกล้าไม้พันธุ์ดีไว้แจกจ่ายให้ประชาชนที่สนใจ สามารถ
ไปขอรับได้ที่สถานีเพาะชำกล้าไม้ทั่วประเทศ หรือสามารถสอบถามข้อมูลได้ที่ส่วนเพาะชำกล้าไม้
เบอร์โทรศัพท์ 02 561 4292 ต่อ 5551 อีกด้วย
วันอังคารที่ 25 พฤษภาคม 2564
กระทรวงยุติธรรมเข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๐ (The30th Commission on Crime Prevention and Criminal Justice (CCPCJ)
กระทรวงยุติธรรมเข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๐
(The 30th Commission on Crime Prevention and Criminal Justice (CCPCJ)
กระทรวงยุติธรรมเข้าร่วมการประชุมคณะกรรมาธิการว่าด้วยการป้องกันอาชญากรรมและความยุติธรรมทางอาญา สมัยที่ ๓๐ (The 30th Commission on Crime Prevention and Criminal Justice (CCPCJ) จัดขึ้นระหว่างวันที่ ๑๗ – ๒๑ พฤษภาคม ๒๕๖๔ ณ กรุงเวียนนา สาธารณรัฐออสเตรีย โดยเข้าร่วมผ่านระบบการประชุมแบบทางไกล (Online participation) ทั้งนี้ กระทรวงยุติธรรมเป็นหน่วยงานประสานงานหลักสำหรับการเข้าร่วมการประชุม CCPCJ สมัยที่ ๓๐
คณะผู้แทนไทยนอกเหนือจากกระทรวงยุติธรรม ประกอบด้วย กระทรวงการต่างประเทศ สำนักงานอัยการสูงสุด สำนักงานตำรวจแห่งชาติ สถาบันเพื่อการยุติธรรมแห่งประเทศไทย (องค์การมหาชน) สำนักงานคณะกรรมการป้องกันและปราบปรามการทุจริตแห่งชาติ สำนักงานคณะกรรมการป้องกันและปราบปรามการทุจริตในภาครัฐ สำนักงานป้องกันและปราบปรามการฟอกเงิน สำนักงานศาลยุติธรรม กระทรวงการพัฒนาสังคมและความมั่นคงของมนุษย์ สำนักงานกิจการยุติธรรม กรมคุ้มครองสิทธิและเสรีภาพ กรมราชทัณฑ์ กรมคุมประพฤติ กรมพินิจและคุ้มครองเด็กและเยาวชน กรมสอบสวนคดีพิเศษ
บทบาทของไทยในช่วงการประชุม CCPCJ สมัยที่ ๓๐ ถือได้ว่ามีพลวัตอย่างยิ่ง แม้ในช่วงสถานการณ์การแพร่ระบาดของโรคติดเชื้อไวรัสโคโรนา ๒๐๑๙ (COVID-19) อันได้แก่ การร่วมกล่าวถ้อยแถลงในเกือบทุกวาระการประชุม การเสนอร่างข้อมติ (Draft Resolution) จำนวน ๒ ฉบับ การจัดกิจกรรมคู่ขนาน (Side Events) จำนวน ๑ กิจกรรม ในการนี้ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นหัวหน้าคณะผู้แทนไทย และได้กล่าวถ้อยแถลงในช่วงการอภิปรายทั่วไทย (General Debate) ผ่านการบันทึกวิดีทัศน์ล่วงหน้า (Pre-recorded Statement) โดยเน้นย้ำถึงผลกระทบของ COVID-19 ต่อกระบวนการยุติธรรมในองค์รวม โดยเฉพาะต่อการบริหารจัดการในเรือนจำและทัณฑสถาน และเรียกร้องให้สำนักงานว่าด้วยยาเสพติดและอาชญากรรมแห่งสหประชาชาติ (United Nations Office on Drugs and Crime – UNODC) เพิ่มงานวิจัยในเรื่องดังกล่าว รวมถึงผลักดันร่างข้อมติของประเทศไทย จำนวน ๒ ฉบับ คือ ร่างข้อมติ Advancing the Criminal Justice System Reform amidst the Coronavirus Disease (COVID-19) Pandemic ซึ่งยกร่างโดยกระทรวงการต่างประเทศ และร่างข้อมติ Integrating sport into youth crime prevention and criminal justice strategies ซึ่งยกร่างโดยสถาบันเพื่อการยุติธรรมแห่งประเทศไทย (องค์การมหาชน)ทั้งนี้ ผู้สนใจสามารถติดตามการประชุมได้ที่ https://www.unodc.org/unodc/en/commissions/CCPCJ/session/30_Session_2021/session-30-of-the-ccpcj.html
วันอังคารที่ 25 พฤษภาคม 2564
เปิดกู้สินเชื่อ "SMEs มีที่ มีเงิน" รอบใหม่ ช่วยธุรกิจท่องเที่ยวที่ได้รับผลกระทบ COVID-19 ลงทะเบียนยื่นกู้ทาง www.gsb.or.th ตั้งแต่บัดนี้ ถึง 30 มิถุนายน 2564
ตามที่รัฐบาลมอบหมายให้ ธ.ออมสินช่วยเหลือ SMEs ประกอบธุรกิจท่องเที่ยวผ่านโครงการสินเชื่อดอกเบี้ยต่ำ SMEs มีที่ มีเงิน สำหรับผู้ประกอบการธุรกิจท่องเที่ยวที่ต้องการสภาพคล่อง ตั้งแต่บัดนี้จนถึงวันที่ 30 มิถุนายน 2564 หรือจนกว่าวงเงินโครงการจะหมด
นายวิทัย รัตนากร ผู้อำนวยการธนาคารออมสิน เปิดเผยว่า ตามที่รัฐบาลมอบหมายให้ธนาคารออมสินช่วยเหลือผู้ประกอบการ SMEs ที่ประกอบธุรกิจท่องเที่ยว ผ่านโครงการสินเชื่อดอกเบี้ยต่ำ SMEs มีที่ มีเงิน สำหรับผู้ประกอบการธุรกิจท่องเที่ยวที่ต้องการสภาพคล่อง ธนาคารจึงได้เปิดให้ลงทะเบียนขอกู้โครงการดังกล่าวอีกครั้งที่เว็บไซต์ธนาคารออมสิน www.gsb.or.th ได้ตั้งแต่บัดนี้จนถึงวันที่ 30 มิถุนายน 2564 หรือจนกว่าวงเงินโครงการจะหมด
ทั้งนี้ สินเชื่อ SMEs มีที่ มีเงิน เป็นสินเชื่อเพื่อเสริมสภาพคล่องทางธุรกิจให้กับผู้ประกอบการธุรกิจท่องเที่ยว โดยผ่อนปรนหลักเกณฑ์การให้สินเชื่อ ให้กู้ทั้งบุคคลธรรมดาและนิติบุคคล สามารถใช้ที่ดินเปล่าหรือที่ดินพร้อมสิ่งปลูกสร้างเป็นหลักประกันการกู้ รวมถึงสามารถไถ่ถอนที่ดินซึ่งทำสัญญาขายฝากกับเอกชนไว้ตั้งแต่วันที่ 1 มกราคม - 31 ธันวาคม 2563 ให้วงเงินสินเชื่อต่อรายไม่เกิน 70% ของราคาประเมินที่ดินราชการ ระยะเวลากู้ 3 ปี อัตราดอกเบี้ยต่ำมาก ปีที่ 1 อัตราดอกเบี้ย = 0.10% ต่อปี ปีที่ 2 = 0.99 ต่อปี และปีที่ 3 = 5.99 ต่อปี กรณีบุคคลธรรมดาให้กู้ไม่เกิน 10 ล้านบาท ส่วนนิติบุคคลให้กู้ไม่เกิน 50 ล้านบาท.
วันจันทร์ที่ 24 พฤษภาคม 2564
ประกาศ ขสมก. ประจำวันที่ 24 พฤษภาคม 2564 พนักงานติดเชื้อไวรัส COVID-19 จำนวน 2 ราย
ประกาศ ขสมก. ประจำวันที่ 24 พฤษภาคม 2564 พนักงานติดเชื้อไวรัส COVID-19 จำนวน 2 ราย
ประกาศ ขสมก. ประจำวันที่ 24 พฤษภาคม 2564 พนักงานติดเชื้อไวรัส COVID-19 จำนวน 2 ราย
1) พนักงานเก็บค่าโดยสารรถปรับอากาศ สาย 138 เขตการเดินรถที่ 5
2) พนักงานเก็บค่าโดยสารรถปรับอากาศ สาย 15 เขตการเดินรถที่ 5
วันจันทร์ที่ 24 พฤษภาคม 2564
ผู้ช่วยรัฐมนตรี วธ. มอบอาหารกลางวันและเวชภัณฑ์ทางการแพทย์ให้กับโรงพยาบาลนพรัตน์ราชธานี เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน"
มอบอาหารกลางวันและเวชภัณฑ์ทางการแพทย์ให้กับโรงพยาบาลนพรัตน์ราชธานี เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน"
วันที่ ๒๔ พฤษภาคม ๒๕๖๔ เวลา ๑๑.๐๐ น. นายปรเมศวร์ งามพิเชษฐ์ ผู้ช่วยรัฐมนตรีประจำกระทรวงวัฒนธรรม มอบอาหารกลางวันและเวชภัณฑ์ทางการแพทย์ให้กับโรงพยาบาลนพรัตน์ราชธานี เพื่อเป็นกำลังใจแก่บุคลากรทางการแพทย์ ภายใต้โครงการ "ปันน้ำใจ คนไทยไม่ทิ้งกัน" โดยมี นายแพทย์สมบูรณ์ ทศบวร ผู้อำนวยการโรงพยาบาลนพรัตน์ราชธานี คุ้มเกล้า เป็นผู้รับมอบ ณ อาคารนวราชจักรี โรงพยาบาลนพรัตน์ราชธานี คุ้มเกล้า โดยมี นางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรม และเจ้าหน้าที่ที่เกี่ยวข้องเข้าร่วม
วันจันทร์ที่ 24 พฤษภาคม 2564
ปลัด สธ. แจงปรับแผนกระจายวัคซีนโควิดตามสถานการณ์ระบาด
ปลัดกระทรวงสาธารณสุขแจงแผนการกระจายวัคซีนโควิด 19 ปรับตามสถานการณ์การระบาด ยันทุกคนได้รับการฉีดตามความสมัครใจ
วันนี้ (24 พฤษภาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า แผนการกระจายวัคซีนมีการพิจารณา ทั้งจากจำนวนประชากรแต่ละจังหวัด พื้นที่ระบาด และพื้นที่เศรษฐกิจการท่องเที่ยว ทั้งนี้ แผนการกระจายวัคซีนสามารถปรับเปลี่ยนได้เพื่อให้เหมาะสมกับสถานการณ์ปัจจุบันมากที่สุด เช่นขณะนี้มีการระบาดในเพชรบุรี นนทบุรี เพิ่มมากขึ้น จึงต้องมีการปรับการกระจายวัคซีน ไม่ว่าจะปรับแผนการกระจายวัคซีนอย่างไร ประชาชนจะได้รับการฉีดวัคซีนทุกคนตามความสมัครใจ
“ยืนยันว่ากระทรวงสาธารณสุขมีแผนจัดหาวัคซีนมาให้แต่ละพื้นที่ ส่วนแผนการฉีดให้ประชาชนขึ้นกับการพิจารณาของแต่ละพื้นที่ สำหรับวัคซีนของแอสตร้าเซนเนก้า จากการหารือกับบริษัทผู้ผลิตมาอย่างต่อเนื่องทางแอสตร้าเซนเนก้าทราบถึงแผนการฉีดวัคซีนของประเทศไทย และจะจัดส่งวัคซีนให้ได้ตามแผนคือมิถุนายนนี้ตามที่ได้ตกลงกัน อย่างไรก็ตามประเทศไทยยังมีวัคซีนซิโนแวค กำลังตรวจรับรองรุ่นการผลิต 2.5 ล้านโดส และมิถุนายนนี้จะสั่งเข้ามาอีก 3 ล้านโดสเพื่อนำมาใช้ควบคู่กัน” นายแพทย์เกียรติภูมิกล่าว
สำหรับโรงพยาบาลบุษราคัม ขณะนี้ได้รับดูแลผู้ป่วยโควิด 19 แล้ว 737 ราย ส่งต่อรักษา 29 ราย ยังอยู่ระหว่างรักษา 669 ราย เป็นผู้ป่วยกลุ่มอาการเล็กน้อย 474 ราย กลุ่มอาการปานกลาง 195 ราย กลับบ้านได้เพิ่ม 6 ราย สะสม 39 ราย ซึ่งผู้ป่วยที่เข้ารับการรักษาเริ่มมีจำนวนเพิ่มขึ้นเป็นเท่าตัว จึงมีการเตรียมพร้อมเฟส 2 ขยายเตียง จำนวน 1,080 เตียง พร้อมวางผนังกั้น จัดทำห้องควบคุมความดันลบ ระบบกล้องวงจรปิดระบบอากาศ และระบบสิ่งแวดล้อม โดยตั้งเป้าให้เสร็จ 27 พฤษภาคมนี้ และเปิดรับผู้ป่วยในวันที่ 28 พฤษภาคม 2564
อย่างไรก็ตาม ขอชื่นชมทีมบุคลากรแพทย์ พยาบาล เภสัชกร และเจ้าหน้าที่ จากจังหวัดต่างๆ ซึ่งเข้าปฏิบัติงานชุดแรกอาทิ โรงพยาบาลเชียงรายประชานุเคราะห์ จ.เชียงราย โรงพยาบาลสวรรค์ประชารักษ์ จ.นครสวรรค์ โรงพยาบาลบ้านหมี่ จ.ลพบุรี โรงพยาบาลสงขลา โรงพยาบาลสกลนคร เป็นต้น ให้การดูแลผู้ป่วยอย่างเต็มที่ ด้วยความสามารถ ประสบการณ์และความตั้งใจสูง ทำให้กระบวนการดูแลรักษาเป็นไปได้อย่างราบรื่น และจะมีการผลัดเปลี่ยนหมุนเวียนทีมชุด 2 ในวันที่ 27 พฤษภาคม นี้ เพื่อให้เกิดความต่อเนื่องในการดูแลผู้ป่วย
********************** 24 พฤษภาคม 2564
วันจันทร์ที่ 24 พฤษภาคม 2564
“อนุทิน” เผยไทยมีวัคซีนโควิด 19 พร้อมฉีดให้ประชาชนตามกำหนด
รองนายกรัฐมนตรีและรัฐมนตรีว่าการกระทรวงสาธารณสุข เผยประเทศไทยมีวัคซีนโควิด 19 พร้อมฉีด ปูพรมตามกำหนดที่วางไว้ และมั่นใจบริษัทแอสตร้าเซนเนก้าส่งวัคซีนตามกำหนด ยืนยันวัคซีนที่จัดหามาทุกชนิด มีคุณภาพ ผ่านการรับรองคุณภาพ ความปลอดภัยจากสถาบันทางการแพท
รองนายกรัฐมนตรีและรัฐมนตรีว่าการกระทรวงสาธารณสุข เผยประเทศไทยมีวัคซีนโควิด 19 พร้อมฉีดปูพรมตามกำหนดที่วางไว้ และมั่นใจบริษัทแอสตร้าเซนเนก้าส่งวัคซีนตามกำหนดยืนยันวัคซีนที่จัดหามาทุกชนิดมีคุณภาพผ่านการรับรองคุณภาพ ความปลอดภัยจากสถาบันทางการแพทย์ทั้งในและต่างประเทศ
วันนี้ (24 พฤษภาคม 2564) ที่ กระทรวงสาธารณสุข จ.นนทบุรีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขให้สัมภาษณ์ถึงประเด็นการฉีดวัคซีนป้องกันโควิด 19 ของบริษัทแอสตร้าเซนเนก้าให้ได้ 12 โดสต่อ 1 ขวด ว่า ไม่ได้กำหนดเป็นนโยบายว่าต้องได้ 12 โดส แต่บอกว่าพยายามดึงยาให้ได้ โดยสิ่งที่ต้องย้ำคือต้องได้โดสละ 0.5 ซีซีตามมาตรฐาน เพื่อให้ประชาชนได้รับวัคซีนตามที่ผู้ผลิตวัคซีนกำหนด ทุกคนจะได้วัคซีนครบโดสเป็นมาตรฐานเดียวกันหมด จากขวดเดียวกัน ส่วนกรณีหน่วยบริการหลายแห่ง เลื่อนการฉีดแอสตร้าเซนเนก้าเข็มที่ 2 ออกไปเนื่องจากกังวลเรื่องวัคซีนจะมาไม่ทันตามกำหนดนั้น ขอชี้แจงว่าบริษัทแอสตร้าเซนเนก้า ไม่ได้กำหนดส่งในวันที่ 1 มิถุนายน แต่จะเริ่มจัดส่งภายในเดือนมิถุนายน และทางบริษัทก็รับทราบกำหนดการที่รัฐบาลวางแผนฉีดวัคซีนแบบปูพรมอยู่แล้ว
“ประเทศไทยยังมีวัคซีนซิโนแวคพร้อมอยู่ และมั่นใจว่าบริษัทแอสตร้าเซนเนก้า จะส่งวัคซีนตามข้อกำหนด โดยสัญญาระบุว่าหากวัคซีนที่ผลิตในไทยยังจัดส่งไม่ได้ก็ต้องจัดหามาจากแหล่งผลิตอื่นส่งให้ไทย ยืนยันเรามีวัคซีนฉีดให้กับพี่น้องประชาชนตามกำหนดของรัฐบาลแน่นอน และในช่วงบ่ายวันนี้บริษัทไฟเซอร์ได้มาหารือเกี่ยวกับเอกสารสำหรับยื่น ถือเป็นการนับหนึ่ง ทุกอย่างก็เป็นไปตามแผน อย่าไปกังวล” นายอนุทิน กล่าว
สำหรับในวันที่7 มิถุนายน ที่จะเริ่มฉีดวัคซีนให้ผู้ที่ลงทะเบียนผ่านหมอพร้อม จะใช้วัคซีนที่มีทั้งหมดในประเทศไทยไม่เฉพาะวัคซีนของแอสตร้าฯ ทุกคนจะได้รับวัคซีนที่ดี มีมาตรฐานที่เหมาะสมสำหรับการรับรองวัคซีนซิโนแวค ทางบริษัทผู้ผลิตได้ยื่นเรื่องกับองค์การอนามัยโลกแล้วอยู่ในขั้นตอนการตรวจสอบ อย่างไรก็ตามวัคซีนซิโนแวคก็ถูกตรวจสอบและรับรองจากสถาบันการแพทย์หลายสถาบันว่าเป็นวัคซีนที่มีคุณภาพ ประสิทธิภาพสูงรวมทั้งในไทยผ่านการรับรองจาก อย., กรมวิทยาศาสตร์การแพทย์ และจากข้อมูลการฉีดไปกว่า3 ล้านโดส พบว่ามีภูมิคุ้มกันขึ้นสูงเช่นกัน ขอยืนยันว่ารัฐบาลไม่มีทางเอาวัคซีนที่ไม่มีคุณภาพมาฉีดให้ประชาชน
*************************************** 24 พฤษภาคม 2564
วันจันทร์ที่ 24 พฤษภาคม 2564
สธ. ชี้แจงข้อวิจารณ์การจัดสรรวัคซีน
อธิบดีกรมควบคุมโรค เผย ศบค.เตรียมประชุมหารือปรับแผนการจัดสรรวัคซีนโควิด-19 ภายในสัปดาห์นี้ ยืนยันเปิดเผยแผนกระจายวัคซีนมาต่อเนื่อง
วันที่ 24 พฤษภาคม 2564 นายแพทย์โอภาส การย์กวินพงศ์ อธิบดีกรมควบคุมโรค กระทรวงสาธารณสุข ชี้แจงถึงกรณีสื่อรายงานข่าว กล่าวถึงการกระจายวัคซีน โดยมีเนื้อหาข่าวว่า “การกระจายวัคซีนโควิด 19 เป็นเรื่องที่รัฐบาลจะต้องให้ความใส่ใจและเปิดเผยต่อสาธารณะด้วยข้อมูลที่ถูกต้องและมีเหตุผลที่จะรับกันได้ เพราะกำลังมีข้อครหาว่ากำลังมีการใช้ “วัคซีน” เพื่อประโยชน์ทางการเมืองจากการแบ่งสรรให้พื้นที่หนึ่งพื้นที่ใด หรือกลุ่มหนึ่งกลุ่มใด เพราะหากไม่โปร่งใส อธิบายเหตุผลไม่ได้ นั่นแหละที่จะสร้างความคับข้องใจ ไม่สบายใจและก่อหวอดขึ้นมาได้เนื่องจากจะเกิดความรู้สึกว่าไม่ได้รับความเป็นธรรม สร้างความเหลื่อมล้ำซ้ำเติมเข้าไปอีก วันนี้คนไทยส่วนใหญ่ยังให้ความไว้วางใจยอมให้บริหารประเทศต่อไปก็เพราะเห็นว่าพอจะฝากผีฝากไข้ได้”
จากข้อเท็จจริงที่เกิดขึ้นในปัจจุบัน แผนการฉีดวัคซีนป้องกันโควิด 19 ของประเทศไทย โดยศูนย์บริหารสถานการณ์โควิด 19 (ศบค.) จะมีการประชุมหารือเกี่ยวกับการจัดสรรวัคซีนโควิด 19 ภายในสัปดาห์นี้ โดยคำนึงถึง 4 ปัจจัย ดังนี้
1. จำนวนวัคซีนที่มี
2. จำนวนประชากร
3. สถานการณ์การระบาดในปัจจุบัน
4. กลุ่มเป้าหมาย เช่น ครู แรงงาน ซึ่งการจัดสรรต้องคำนึงถึงสถานการณ์การระบาดเพื่อควบคุมโรค
สำหรับแผนการฉีดวัคซีนบุคคลทั่วไป ที่จะเริ่มในเดือนมิถุนายน 2564 จะใช้วัคซีนแอสตร้าเซนเนก้า เป็นหลักตามจำนวนที่วัคซีนเข้ามา โดยจะมีวัคซีนแอสตร้าเซนเนก้ากระจายไปทุกจังหวัด 16 ล้านโดส ในเดือนมิถุนายน - กรกฎาคม 2564 ส่วนวัคซีนซิโนแวคเป็นส่วนเสริม
สำหรับประเทศไทยเริ่มดำเนินการฉีดวัคซีน ตั้งแต่เดือนมีนาคม 2564 เป็นต้นมา โดยวัคซีนซิโนแวคที่เข้ามารวม 3.5 ล้านโดส และกระจายฉีดวัคซีนไปทั่วประเทศ แล้ว 2.9 ล้านโดส ประสิทธิภาพของวัคซีนยังให้ผลดี ทั้งลดอัตราการเสียชีวิตและความรุนแรงของโรค
ทั้งนี้ กระทรวงสาธารณสุข มีการเปิดเผยแผนกระจายวัคซีนป้องกันโรคโควิด 19 ให้ประชาชนทราบอย่างต่อเนื่อง โดยในช่วงนี้อยู่ระหว่างการขอความเห็นชอบจากคณะกรรมการแต่ละระดับชั้น และปรับตามความคิดเห็นข้อแนะนำของคณะกรรมการแต่ละระดับ ที่ผ่านมาประเด็นดังกล่าวได้เข้าสู่ที่ประชุม ศบค. ชุดใหญ่ ซึ่งหากมีข้อแนะนำเพิ่มเติม สามารถปรับเปลี่ยนแผนได้ตามความเหมาะสมและสถานการณ์ของการระบาดในปัจจุบัน และปริมาณวัคซีนที่ประเทศไทยได้รับ
วันอังคารที่ 25 พฤษภาคม 2564
นายกฯ รับมอบกล้าไม้ “ต้นตะเคียนทอง”  เนื่องในวันต้นไม้ประจำปีของชาติ พ.ศ. 2564  พร้อมเชิญชวนประชาชนร่วมกันปลูกต้นไม้ลดผลกระทบสิ่งแวดล้อมและให้สภาพอากาศดีขึ้น
นายกรัฐมนตรี รับมอบกล้าไม้ “ต้นตะเคียนทอง”  เนื่องในวันต้นไม้ประจำปีของชาติ พ.ศ. 2564  พร้อมเชิญชวนประชาชนร่วมกันปลูกต้นไม้ลดผลกระทบสิ่งแวดล้อมและให้สภาพอากาศดีขึ้น
วันนี้ (25 พ.ค.64) เวลา 08.00 น. นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และนายอดิศร นุชดำรง อธิบดีกรมป่าไม้ เข้าพบเพื่อมอบกล้าไม้ เนื่องในวันต้นไม้ประจำปีของชาติ พ.ศ. 2564 สำหรับเป็นผู้นำและเชิญชวนประชาชนในการร่วมกันปลูกต้นไม้ โดยมีนายดิสทัต โหตระกิตย์ เลขาธิการนายกรัฐมนตรี เข้าร่วมด้วย ณ ห้องสีม่วง ตึกไทยคู่ฟ้า ทำเนียบรัฐบาล
รัฐมนตรีว่าการกระทรวงทรัพยากรธรรมชาติและสิ่งแวดล้อม กล่าวว่าคณะรัฐมนตรีมีมติเมื่อวันที่ 31มกราคม 2532 กำหนดให้วันวิสาขบูชาของทุกปีเป็น “วันต้นไม้ประจำปีของชาติ” เพื่อให้ประชาชนและหน่วยงานภาคส่วนต่าง ๆ มีส่วนร่วมในการฟื้นฟูทรัพยากรป่าไม้ของชาติ เช่น การปลูกต้นไม้ ซึ่งช่วยป้องกันและลดผลกระทบจากการเปลี่ยนแปลงทางสภาพภูมิอากาศ ลดมลภาวะเป็นพิษจากฝุ่นและหมอกควัน โดยในปีนี้“วันต้นไม้ประจำปีของชาติ” ตรงกับวันที่ 26 พฤษภาคม 2564 จึงถือโอกาสนี้มอบต้นกล้าไม้ “ต้นตะเคียนทอง” ให้กับนายกรัฐมนตรี รวมถึงมอบต้นกล้าไม้อื่น ๆ ให้กับรองนายกรัฐมนตรีและรัฐมนตรีด้วย เพื่อจะได้นำไปปลูกต่อไป โดยต้นกล้าไม้ต่าง ๆ ดังกล่าวได้ผ่านพิธีเจริญพระพุทธมนต์เป็นต้นไม้ศักดิ์สิทธิ์และได้มอบแจกจ่ายให้ประชาชนไปส่วนหนึ่งแล้ว
นายกรัฐมนตรีขอบคุณกระทรวงทรัพยากรธรรมชาติและสิ่งแวดล้อมที่เป็นหลักในการปลูกต้นไม้ ซึ่งต้นไม้เป็นส่วนสำคัญในการรักษาโลก สอดคล้องกับนโยบายของรัฐบาลในเรื่องการลดผลกระทบจากสิ่งแวดล้อมและการเปลี่ยนแปลงของสภาพภูมิอากาศต่าง ๆ ซึ่งมีแผนแม่บททั้งในระยะสั้นและระยะยาว และกิจกรรมต่าง ๆ รองรับในการร่วมกันปลูกต้นไม้ โดยสิ่งสำคัญที่สุดของการปลูกต้นไม้คือทำให้อากาศและสภาพแวดล้อมดีขึ้น ขณะนี้กำลังให้มีการหารือร่วมกันเพื่อพิจารณาถึงการที่จะประเทศไทยและประเทศเพื่อนบ้านมาปลูกต้นไม้ร่วมกัน โดยอาจพิจารณาให้ปลูกในบริเวณชายแดน ซึ่งจะเป็นการสร้างความร่วมมือในประเทศอาเซียนด้วยกันตามนโยบาย Thailand Plus One รวมถึงการลดการเผาซึ่งเป็นปัญหาที่ส่งผลกระทบต่อสภาพอากาศและสิ่งแวดล้อม ทั้งนี้ ขอให้มีการรณรงค์เชิญชวนประชาชนมาร่วมกันปลูกป่าให้มากขึ้นเพื่อลดผลกระทบดังกล่าว นายกรัฐมนตรียังได้ให้คำแนะนำในการเตรียมต้นกล้าที่เหมาะสมสำหรับการปลูก ต้องมีขนาดความสูงเกิน 1 เมตรโดยประมาณ ซึ่งจะช่วยลดการตายของต้นไม้ได้พร้อมให้กระทรวงทรัพยากรธรรมชาติและสิ่งแวดล้อมเตรียมกล้าไม้ให้เพียงพอสำหรับการปลูกด้วย
โอกาสนี้ นายกรัฐมนตรี ได้อวยพรให้การดำเนินกิจกรรมและโครงการในการปลูกต้นไม้ของกระทรวงทรัพยากรธรรมชาติและสิ่งแวดล้อมประสบผลสำเร็จตามเป้าหมายที่กำหนดไว้ด้วยดี รวมถึงโครงการและกิจกรรมปลูกต้นไม้และปลูกป่าเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ภายใต้ชื่อ “รวมใจไทย ปลูกต้นไม้เพื่อแผ่นดิน” สืบสานการปลูกต้นไม้ สู่ 100 ล้านต้น ด้วย
------------------
กลุ่มประชาสัมพันธ์และเผยแพร่ สำนักโฆษก
วันอังคารที่ 25 พฤษภาคม 2564
กระทรวงเกษตรฯ จัดประชุมคณะอนุกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน (อบก.) ส่วนกลาง
กระทรวงเกษตรฯ จัดประชุมคณะอนุกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน (อบก.) ส่วนกลาง เพื่อรายงานสถานะการเงินและผลการดำเนินงานให้ความช่วยเหลือเกษตรกรและผู้ยากจน
นายสำราญ สาราบรรณ์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน (อบก.) ส่วนกลาง ครั้งที่ 4/2564 ณ ห้องประชุมกระทรวงเกษตรและสหกรณ์ โดยที่ประชุมได้รายงานสถานะการเงินและผลการดำเนินงานให้ความช่วยเหลือเกษตรกรและผู้ยากจน ตามระเบียบสำนักนายกรัฐมนตรี ว่าด้วยกองทุนหมุนเวียนเพื่อการกู้ยืมแก่เกษตรกรและผู้ยากจน พ.ศ. 2546 และที่แก้ไขเพิ่มเติม โดยข้อมูล ณ วันที่ 25 พฤษภาคม 2564 มีผลการดำเนินงานดังนี้
ตั้งแต่ปี 2534 ถึงปัจจุบันอนุมัติเงินกู้ไปแล้ว จำนวน 35,068 ราย วงเงิน 8,184.41 ล้านบาท ช่วยรักษาที่ดินไว้ได้ จำนวน 309,978 ไร่
ปีงบประมาณ 2564 อนุมัติเงินกู้ให้แก่เกษตรกรและผู้ยากจน จำนวน 495 ราย วงเงิน 296.98 ล้านบาท
ช่วยรักษาที่ดินไว้ได้ จำนวน 3,208 ไร่
ที่ประชุมคณะอนุกรรมการบริหารกองทุนหมุนเวียนเพื่อการกู้ยืมแก่เกษตรกรและผู้ยากจน (อบก.) ส่วนกลาง ครั้งที่ 4/2564 อนุมัติเงินกู้จำนวน 1 ราย วงเงิน 477,000 บาท อนุมัติให้ลูกหนี้ประนอมหนี้จำนวน 3 ราย วงเงิน 1,323,575.85 บาท
สรุปผลการติดตามรับชำระหนี้ ตั้งแต่วันที่ 1 ตุลาคม 2563 – 30 เมษายน 2564 แบ่งเป็น เงินรับชำระหนี้เงินต้นจากเกษตรกร จำนวนเงิน 159.85 ล้านบาท และเงินรับชำระหนี้ดอกเบี้ยจากเกษตรกร จำนวนเงิน 55.67 ล้านบาท รวมเป็นเงิน 215.26 ล้านบาท
ทั้งนี้ ได้มอบหมายให้หน่วยงานที่เกี่ยวข้องเข้าไปดูแลฟื้นฟูอาชีพและช่วยเหลือเกษตรกร ที่ไม่สามารถชำระหนี้ได้ เพื่อให้สามารถกลับมาชำระหนี้ได้ตามปกติ โดยธนาคารเพื่อการเกษตรและสหกรณ์การเกษตร (ธ.ก.ส.) แจ้งให้เจ้าหน้าที่ ธกส. สาขา ลงพื้นที่เพื่อพบปะพูดคุยกับลูกหนี้ทุกราย พร้อมให้คำแนะนำและช่วยเหลือการชำระหนี้ต่อไป